****

**OBČINA KIDRIČEVO**

Občinski svet

Kopališka ul. 14

2325 Kidričevo

Na podlagi 13., 17. in 50. člena Zakona o spodbujanju razvoja turizma (Uradni list RS, št. 13/18), 29. člena Zakona o lokalni samoupravi (Uradni list RS, št. 94/07 – Uradno prečiščeno besedilo 2, 76/08, 79/09, 51/10, 40/12 – ZUJF in 14/15 - ZUUJFO) in 15. člena Statuta občine Kidričevo(Uradno glasilo slovenskih občin, št. 62/16 in 16/18) je Občinski svet občine Kidričevona seji \_\_\_\_\_\_ dne \_\_\_\_\_\_\_ 2018 sprejel naslednji

**ODLOK**

**O TURISTIČNI IN POMOCIJSKI TAKSI V OBČINI KIDRIČEVO**

1. **SPLOŠNE DOLOČBE**
2. člen

(vsebina)

1. Odlok o turistični in promocijski taksi v Občini Kidričevo (v nadaljevanju: odlok) določa:

* zavezance za plačilo, oprostitve ter višino turistične in promocijske takse,
* način plačevanja turistične in promocijske takse,
* način vodenja evidence turistične in promocijske takse,
* nadzor in kazenske določbe.

1. Odlok velja na turističnem območju, ki geografsko zaokrožuje območje Občine Kidričevo.
2. člen

(pristojnost)

Za izvajanje tega odloka je pristojna občinska uprava Občine Kidričevo.

1. **ZAVEZANCI ZA PLAČILO, OPROSTITVE TER VIŠINA TURISTIČNE IN PROMOCIJSKE TAKSE**
2. člen

(zavezanci)

Zavezanci za plačilo turistične in promocijske takse so:

* državljani Republike Slovenije in tujci, ki prenočujejo v nastanitvenem obratu, ki jih opredeljuje Zakon o spodbujanju razvoja turizma (Uradni list RS, št. 13/18) (v nadaljevanju: ZSRT-1).

1. člen

(višina turistične takse)

1. Turistična taksa za prenočitev na osebo na dan znaša 2,50 eurov, na osnovi slednje znaša promocijska taksa 0,625 eurov, skupna višina obeh taks znaša 3,125 eurov na osebo na dan.
2. V primeru, ko je zavezanec za plačilo turistične takse upravičen do plačila turistične takse v višini 50 odstotkov, le-ta znaša 1,25 eurov za prenočitev na osebo na dan, na osnovi slednje znaša promocijska taksa 0,313 eurov, skupna višina obeh taks znaša 1,563 eurov na osebo na dan.
3. Višina turistične takse, ki je opredeljena s tem členom odloka, se spremeni v sorazmerni višini, kot se zviša znesek turistične takse, ki jo uskladi Vlada Republike Slovenije v skladu s četrtim odstavkom 17. člena ZSRT-1. Spremembo občina objavi na svojih spletnih straneh, kjer opredeli tudi nov znesek turistične in promocijske takse.
4. člen

(oprostitve plačila turistične takse)

1. Poleg zavezancev, ki so v prvem odstavku 18. členu ZSRT-1 oproščeni plačila turistične in promocijske takse za prenočevanje pod pogoji iz 6. člena tega odloka, so dodatno popolno oproščeni plačila turistične takse in posledično promocijske takse tudi:

* udeleženci programov in njihovi vodje oziroma mentorji, ki jih izvajajo društva, ki delujejo v javnem interesu na področju kulture, športa, sociale za programe, ki jih izvajajo na nepridobitni podlagi v obdobju od 1. oktobra do vključno 31. maja,
* udeleženci mednarodnih programov in njihove vodje oziroma mentorji, katerih izvedbo sofinancira občina (za mednarodni program se šteje program na katerem sodelujejo udeleženci najmanj 3 različnih tujih držav),
* udeleženci mednarodnih in medobčinskih prireditev, ki so pomembne za turistično promocijo občine in katerih nočitev plača organizator prireditve,
* osebe, ki prihajajo v občino v okviru evropskih programov/projektov/operacij za vseživljenjsko učenje, prostovoljstvo, aktivno državljanstvo in mednarodno mobilnost,
* udeleženci in mentorji humanitarnih programov in storitev, ki jih za doseganje plemenitih človekoljubnih ciljev, po načelih nepridobitnosti in prostovoljnosti v javnem interesu organizirajo in izvajajo društva in druge humanitarne organizacije kot humanitarno dejavnost skladno z določili zakona, ki ureja humanitarne organizacije,
* gojenci socialnovarstvenih zavodov,
* osebe, ki so vključene v brezplačne delovne akcije za izvajanje določenih programov na območju občine,
* študenti do dopolnjenega 26. leta starosti,
* osebe, ki so člani slovenskih reprezentanc,
* udeleženci državnih tekmovanj,
* osebe, ki prenočujejo v avtodomih na počivališčih za avtodome,
* osebe, za katere plača prenočišče občina Kidričevo

1. Poleg zavezancev, ki so v drugem odstavku 18. členu ZSRT-1 oproščeni plačila turistične takse za prenočevanje v višini 50 odstotkov pod pogoji iz 6. člena tega odloka, so dodatno oproščeni plačila turistične takse v višini 50 odstotkov tudi:

* osebe, ki prenočujejo v kampih

1. Oprostitev ali delna oprostitev plačila turistične takse iz prvega in drugega odstavka tega člena se oprosti z odločbo pristojnega organa iz 2. člena tega odloka, kot slednje predpisuje četrti odstavek 6. člena tega odloka.
2. člen

(dokazila in vloga za oprostitev)

1. Kot dokazilo za oprostitev plačila turistične takse za učence, dijake in študente ter njihove vodje oziroma mentorje, za udeležbo na strokovnih ekskurzijah in podobnih oblikah dela, ki jih izvajajo na nepridobitni podlagi vzgojno-izobraževalne ustanove, se štejejo tiste vzgojno-izobraževalne ustanove, ki so kot take navedene na seznamu, ki je objavljen na spletni strani ministrstva pristojnega za izobraževanje. Oprostitev plačila turistične takse velja tudi za vzgojno-izobraževalne ustanove iz zamejstva. Nastanitveni obrat pred oprostitvijo plačila preveri ali je vzgojno-izobraževalna ustanove na seznamu oz. iz zamejstva in sledenje vpiše v evidenco iz 9. člena tega odloka.
2. Do oprostitve plačila turistične takse so v skladu s šesto alinejo prvega odstavka 18. člena ZSRT-1 upravičene tiste osebe, ki se udeležijo letovanj, ki jih organizira društvo, ki delujejo v javnem interesu in ima o slednjem ustrezna dokazila, to je sklep pristojnega organa, ki je društvu dodelilo tak status in katerega sklep je veljaven na dan koriščenja prenočitev. Nastanitveni obrat pred oprostitvijo plačila turistične takse, preveri veljavnost takega sklepa, oz. iz javno dostopnih podatkov (npr. spletne strani, uradni list…) preveri ali ima društvo status v javnem interesu in slednje vpiše v evidenco iz 9. člena tega odloka.
3. Do 50 odstotne oprostitve plačila turistične takse so v skladu z drugo alinejo drugega odstavka 18. člena ZSRT-1 upravičene zgolj tiste osebe, ki so stare od 18. do 30. let, ki prenočijo v nastanitvenih obratih, ki so vključeni v mednarodno mrežo mladinskih prenočišč (IYHF), katerih članstvo za Slovenijo vodi Popotniško združenje Slovenije na svojih spletnih straneh.
4. Odločbo o oprostitvi ali delni oprostitvi plačila turistične takse za zavezance iz prvega in drugega odstavka 5. člena tega odloka izda občinski organ iz 2. člena tega odloka, na podlagi pisne vloge zavezanca, ki jo slednji predložiti najmanj 30 dni pred prvo prenočitvijo za katero se oprostitev plačila turistične takse nanaša. Vloga mora vsebovati:

* podatke o organizatorju programa,
* podroben opis programa,
* dokazilo, da gre za program, ki se izvaja na nepridobitni podlagi,
* število udeležencev, za katere se zaproša oprostitev plačila turistične takse,
* podatke o nastanitvenem objektu in številu nočitev za posameznega udeleženca.

1. Odločbo o oprostitvi ali delni oprostitvi plačila turistične takse iz prejšnjega odstavka, občina pošlje v vednost tudi nastanitvenemu obratu na katerega se prenočitev nanaša, ki tako oprostitev vpiše v evidenco iz 9. člena tega odloka.
2. **NAČIN PLAČEVANJA TURISTIČNE TAKSE**
3. člen

(plačilo turistične in promocijske takse)

Turistično in promocijsko takso iz prvega in drugega odstavka 4. člena tega odloka zavezanci iz prve alineje 3. člena tega odloka nakažejo na poseben račun Občine Kidričevo, ki je objavljen na spletnih straneh občine, do 25. dne v mesecu za pretekli mesec, na način, ki ga opredeljuje pravilnik iz 8. člena tega odloka.

1. člen

(pravilnik)

1. Kar ni opredeljeno s tem odlokom se podrobneje predpiše s pravilnikom, ki ga sprejme župan Občine Kidričevo.
2. **VODENJE EVIDECE TURISTIČNE IN PROMOCIJSKE TAKSE**
3. člen

(evidenca turistične takse)

1. Pravne osebe javnega in zasebnega prava, samostojni podjetniki posamezniki, sobodajalci in kmetje, ki sprejemajo turiste na prenočevanje morajo voditi evidenco o turistični taksi, ki se lahko vodi na podlagi knjige gostov, ki jo vodijo po zakonu, ki ureja prijavo prebivališča.
2. Evidenca turistične takse poleg podatkov iz knjige gostov vsebuje še:

* podatek o številu prenočitev posameznega gosta,
* skupno vsoto pobrane turistične takse za posameznega gosta;
* skupno vsoto pobrane promocijske takse za posameznega gosta;
* če je oseba oproščena plačila celotne ali dela turistične takse, mora biti v evidenci vpisan razlog oprostitve.

1. Podatki v evidenci turistične takse se hranijo enako obdobje kot knjiga gostov. Hranijo se lahko v fizični ali elektronski obliki.
2. Podatki o evidenci turistične takse morajo biti za vsakega posameznega gosta izpolnjeni najkasneje zadnji dan njegovega prenočevanja.
3. Osebe iz prvega odstavka tega člena evidenco turistične takse vodijo elektronsko ali ročno.
4. **NADZOR IN KAZENSKE DOLOČBE**
5. člen

Nadzor nad pobiranje in odvajanjem turistične in promocijske takse ter vodenje evidenc opravja pristojni davčni organ.

1. člen

(kazenske določbe)

1. Z globo 2.000 eurov se kaznuje pravna oseba, ki ne vodi evidence turistične takse skladno z 9. členom tega odloka.
2. Z globo 500 eurov se za prekršek iz prvega odstavka tega člena kaznuje samostojni podjetnik posameznik ali posameznik, ki samostojno opravlja dejavnost.
3. Z globo 400 eurov se za prekršek iz prvega odstavka tega člana kaznuje odgovorna oseba pravne osebe.
4. Z globo 300 eurov se za prekršek iz prvega odstavka tega člena kaznuje fizična oseba, sobodajalec in kmet, ki prejema turiste na prenočevanje.
5. **PREHODNE IN KONČNE DOLOČBE**
6. člen

(prenehanje veljavnosti predpisov)

1. Z dnem uveljavitve tega odloka preneha veljati Odlok o turistični taksi na območju Občine Kidričevo (Uradno glasilo slovenskih občin, št. 47/2015).
2. člen

(uveljavitev nove turistične takse)

1. Do 31. 12. 2018 se zaračunava turistično takso za prenočevanje, kot jo opredeljuje Odlok o turistični taksi na območju Občine Kidričevo (Uradno glasilo slovenskih občin, št. 47/15), od 1. 1. 2019 dalje pa se za višino turistične takse uporablja določila tega odloka, vključno s predpisano promocijsko takso.
2. člen

(začetek veljavnosti)

Ta odlok začne veljati naslednji dan po objavi v Uradnem glasilu slovenskih občin.

Številka: 007-5/2018

Datum:

Anton Leskovar;

župan

Občine Kidričevo

**OBRAZLOŽITEV**

15.2.2018 je bil sprejet Zakon o spodbujanju razvoja turizma (ZSRT-1), ki prinaša kar nekaj sprememb in novosti. Bistvena novost je, da se povečuje turistična taksa in na novo uvaja promocijska taksa.

V 50. členu zakona je določeno, da moramo občine uskladiti odloke v 3 mesecih od uveljavitve tega zakona, to je do 15.6.2018.

OBRAZLOŽITEV ČLENOV

1. člen

V tem članu se določa, zavezance, oprostitve ter višino turistične in promocijske takse,

način plačevanja le teh, vodenje evidence in nadzor ter končne določbe.

Določa tudi, da odlok zajema celotno območje občine Kidričevo.

V samem odloku smo zavestno navedli, da odlok zajema celotno območje, čeprav so nastanitveni objekti trenutno samo na območju kraja Kidričevo.

Glede na načrte razvoja turizma v sami občine, dopuščamo možnost, da se bodo nastanitvene kapacitete v bodoče širile tudi izven kraja Kidričevo.

1. Člen

Za izvajanje tega odloča je zadolžena občinska uprava s svojimi službami.

Občina Kidričevo ni razdeljena na oddelke, zato tudi ni mogoče natančno določiti, katero oddelek je odgovoren za posamezne faze izvajanja tega odloka. Posamezne vaze izvajanja odloka bo strokovnim delavcem odločil direktor občinske uprave.

1. Člen

Zavezanci za plačilo turistične in promocijske takse po tem odloku so državljani RS in tujci, ki prenočujejo v nastanitvenem objektu, ki jih opredeljuje Zakon o spodbujanju razvoja turizma.

V skladu s 22. Členom ZRST-1 so zavezani lahko tudi lastniki počitniških hišic in počitniških stanovanj, ki nudijo prenočišča, vendar zakon tudi določa, da mora biti na območju občine v preteklem letu več kot 100.000 prenočišč ali vsaj 1.500 ležišč.

Ker občina Kidričevo teh številk ne bo dosegla, teh zavezancev nismo predeljevali v tem odloku.

1. Člen

V 17. Členu ZRST-1 je določilo, da občina določi turistično takso v znesku 2,5 eura.

Pri določanju turistične takse pa občina lahko upošteva vrsto in kategorijo nastanitvenih obratov, prebivanje v sezonskem ali zunajsezonskem območju, obseg ugodnosti in storitev.

V odloku smo predvideli višino turistične takse v znesku iz 1. točke 17. člena ZRST-1.

Promocijska taksa se obračuna pogled turistične takse in znaša 25 odstotkov zneska obračunane turistične takse.

1. Člen

V tem členu določamo še dodatne oprostitve plačila turistične takse, zraven zavezancev, ki so določeni v 18. členu ZSRT-1. Dodatne zavezance za oprostitev turistične takse določi lokalna skupnost sama.

V skladu z 18. členom ZSRT-1 so turistične in promocijske takse oproščeni:

* Otroci do sedmega leta starosti,
* Osebe z zdravstveno napotnico v naravnih zdraviliščih,
* Osebe na podlagi predložene fotokopije odločbe pristojnega organa, iz katerega je razvidno, da je pri zavarovancu ugotovljena invalidnost oziroma telesna okvara, ali fotokopije potrdila oziroma izvedenskega mnenja pristojne komisije o ugotavljanju invalidnost oziroma telesni okvari, ali na podlagi članske izkaznice invalidske organizacije,
* Otroci in mladostniki na podlagi predložitve fotokopije odločbe, ki zadeva razvrščanje in usmerjanje otrok s posebnimi potrebami,
* Učenci, dijaki in študenti ter njihovi vodje oziroma mentorji, ki so udeleženci strokovnih ekskurzij in podobnih oblik dela, ki jih na nepridobitni podlagi izvajajo vzgojno-izobraževalne ustanove in so določene z letnim delovnim načrtom v okviru javno veljavnega vzgojno-izobraževalnega ali študijskega programa,
* Osebe do 18. Leta in njihove vodje oziroma mentorji, ki so udeleženci letovanj, ki jih organizirajo društva,ki jim je bil podeljen status pravne osebe v javnem interesu,
* Osebe, ki prostovoljno odpravljajo posledice elementarnih nesreč,
* Pripadniki Slovenske policije v obdobju opravljanja nalog iz svoje pristojnosti,
* Osebe, ki na začasnem delu in prebivajo v nastanitvenem obratu neprekinjeno več kot 30 dni,
* Tuji državljani, ki so po mednarodnih pogodbah oproščeni plačila turistične takse.

V drugi točki istega člena so določeni zavezanci, ki so 50 odstotno oproščeni plačila turistične takse.

Tukaj smo predvideni, da so to osebe, ki prenočujejo v kampih.

ZRST-1 pa v drugem odstavku 18. Člena določa 50 odstotkov plačila turistične takse po samem zakonu.

Turistično takso v višini 50 odstotkov plačajo:

* Osebe od 7. do 18. leta starosti,
* Osebe od 18. Do 30. Leta starosti, ki prenočujejo v nastanitvenih obratih, vključenih v mednarodno mrežo mladinskih prenočišč (IYHF)

Oprostitev iz prvega in drugega odstavka se oprosti z odločbo pristojnega organa občinske uprave.

1. Člen

V tem členu so določene, katera dokazila je potrebno predložiti za oprostitev ali delno oprostitev plačila turistične takse za posamezne zavezance.

1. Člen

V tem členu je določilo, da se turistična in promocijska takse nakazujeta na posebni račun Občine Kidričevo do 25. dne v mesecu za preteklik mesec.

Turistična taksa je namenski prihodek občine in se nameni za razvoj turizma.

Promocijska takse je prihodek Slovenske turistične organizacije in jo je občina dolžna nakazati STO.

1. Člen

Vse kar ne predpisano s tem odlokom se podrobno opredeli s pravilnikom, ki ga sprejme župan.

1. Člen

V tem členu je določeno, da morajo pravne osebe in drugi, ki sprejemajo turiste na prenočevanje voditi evidenco o turistični taksi, ki se lahko vodi na podlagi knjige gostov, kot je določeno v zakonu.

Določeno je tudi, katere evidenci je zraven knjige gostov še potrebno voditi.

1. Člen

41. člen zakona že določa, da nadzor nad pobiranjem in odvajanjem turistične in promocijske takse te vodenjem evidenc opravlja pristojni občinski inšpekcijski organ, ustanovljen v skladu z zakonom, ki ureja lokalno samoupravo, kjer ta organi ni ustanovljen, pa pristojni davčni organ.

1. Člen

Kazenske določbe so v merilih 44. člena ZRST-1 in so nekoliko višje od glob iz prejšnjega odloka. Občine lahko same določijo višino glob, ki pa morajo biti v skladu z 44. členom ZRST-1.

1. Člen

V tem členu določamo, da z uveljavitvijo tega odloka preneha veljati Odlok o turistični taksi na območju Občine Kidričevo, katerega je sprejel občinski svet na 8. redni seji 10.9.2015 in je bil objavljen v Uradnem glasilu slovenskih občin, št. 47/15).

1. Člen

Občine imajo pristojnost, da same z odlokom določijo uveljavitev nove turistične take.

S tem odlokom določamo, da se nova turistična takse prične pobirati s 1.1.2019, ko se začne pobirati tudi promocijska taksa.

V 50. Členu ZRST-1 je določeno, da se postopek pobiranja in odvajanja promocijska takse prične izvajati s 1. januarjem 2019.

1. Člen

V tem členu določamo, da ta odlok prične veljati naslednji dan po objavi v Uradnem glasilu slovenskih občin.

Pripravila:

Zdenka Frank; Anton Leskovar;

svetovalka za družbene dejavnosti župan

in gospodarstvo Občine Kidričevo